**Nintendo Switch**| „Nintendo Switch" konsolė |
| Gamintojas | Nintendo |
| Tipas | Žaidimų konsolė |
| Karta | Aštuntoji/devintoji karta |
| Išleidimo data | 2017 m. kovo 3 d. |
| Parduota | 129,53 mln. |
| Populiariausiasžaidimas | „Mario Kart 8 Deluxe" (55,46 mln. kopijų) |
| Pirmtakas | Nintendo Wii U |

**Nintendo Switch** (jap. ニンテンドースイッチ = *Nintendō Suitchi*) – Japonijos bendrovės „Nintendo" hibridinė kompiuterinių žaidimų konsolė, išleista 2017 m. kovo 3 d.

„Switch" konsolė pirmą kartą pristatyta 2016 m. spalio 20 d. Anksčiau ji buvo žinoma kodiniu pavadinimu „Nintendo NX". 2017 m. sausio 12 d. buvo pranešta, kad „Switch" pasirodys rinkoje 2017 m. kovo 3 d. pasauliniu mastu.

„Nintendo Switch" sudaryta iš planšetės pavidalo pačios konsolės su LCD liečiamuoju ekranu, doko stotelės konsolės baterijos įkrovimui ir pajungimui prie TV ekrano bei dviejų žaidimų valdymo pultelių „JoyCon". Valdymo pulteliai gali būti prijungti prie pačios planšetės, naudojami atskirai su pridėtomis rankos riešo juostelėmis arba sujungiami į vieną su pridėtu laikikliu. Alternatyviai, žaidėjai gali žaidimus žaisti naudodami tradiciškai atrodantį „Pro" pultelį, kuris parduodamas atskirai.

Vartotojas gali naudotis konsole kaip nešiojamąja (delnine), o įstatęs ją į doką žaisti žaidimus dideliame TV ekrane. Žaidimai yra žaidžiami iš mini kartridžo kortelių. Vidinės atminties dydis − 32 GB. Nintendo Switch grafikos procesorius gali atlikti 0.5 TFLOPS operacijų. Išleidimo metu JAV buvo galima įsigyti tik 9 žaidimus, tarp kurių „1-2-Switch", „The Legend of Zelda: Breath of the Wild", „Skylanders Imaginators" ir „Just Dance 2017".

2022 m. III ketvirčio duomenimis, „Switch" išplatinta apie 30 mln. vnt. tiražu. Pagrindiniai rinkos konkurentai yra „Sony PlayStation 5" ir „Microsoft Xbox Series X ir Series S".

Techniniai duomenys
-------------------

|  |  |
| --- | --- |
| * **Procesorius / Grafikos variklis:** pasirinktinis NVIDIA Tegra 0.5 TFLOPS procesorius
* **Atmintis:** 32 GB (laisvos vietos)
* **Garsas:** PCM 5.1 kanalų, stereo ausinės su mikrofono
* **Vaizdas:** iki 1920x1080 pikselių raiška, 60 fps
* **Ekranas:** 15,7 cm LCD įstrižainė, 1280x720 pikselių raiška
* **Atminties kortelės:** microSD, microSDHC ir microSDXC
 | * **USB prievadai:** USB type-C įkrovimui ar prijungimui prie Switch laikiklio
* **Tinklas:** 802.11 a / b / g / n / ac wifi, Bluetooth 4.1, laidinis internetas per USB
* **Maitinimas:** 4310 mAh ličio jonų baterija (nekeičiama)
* **Svoris:** 297 g, su Joy-Con pultais – 398 g
* **Matmenys:** 102 x 239 x 13,9 mm (ixpxa)
 |

* „Switch" planšetė, įstatyta į doko stotelę ir „JoyCon" pulteliai, sujungti į vieną„Switch" planšetė, įstatyta į doko stotelę ir „JoyCon" pulteliai, sujungti į vieną
* „Nintendo Switch Dock" doko stotelė, kurioje įkraunamas įrenginys„Nintendo Switch Dock" doko stotelė, kurioje įkraunamas įrenginys
* Pilkos spalvos „Joy-Con L" ir „Joy-Con R" pulteliaiPilkos spalvos „Joy-Con L" ir „Joy-Con R" pulteliai
* Neono raudonos ir mėlynos spalvos „Joy-Con" pulteliai, sujungti su „Joy-Con Grip" laikikliuNeono raudonos ir mėlynos spalvos „Joy-Con" pulteliai, sujungti su „Joy-Con Grip" laikikliu
* Neprivalomas, bet labiau įprastas „Pro Controller" pultasNeprivalomas, bet labiau įprastas „Pro Controller" pultas
* „Nintendo Switch" žaidimų kasetės (kartridžai)„Nintendo Switch" žaidimų kasetės (kartridžai)

Šaltiniai
---------

1. ↑
2. ↑
3. ↑  pcworld.com
4. ↑  ign.com
5. ↑  ign.com
6. ↑  telegraph.co.uk
7. ↑  ign.com
8. ↑
9. ↑  slashgear.com
10. ↑

Nuorodos
--------

|  |  |
| --- | --- |
|  | **Vikiteka: Nintendo Switch** – vaizdinė ir garsinė medžiaga  |

* Oficiali svetainė **(**angl.**)**